joelniklaus/EU_Wikipedias huggingface dataset:
IL-2 Sturmovik

IL-2 Sturmovik je počítačový letecký simulátor s tematikou druhej svetovej vojny a prvý diel série IL-2 Sturmovik. Dej hry je zameraný na letecké bitky na východnom fronte. Hra je pomenovaná po známom sovietskom útočnom bombardéri Iľjušin Il-2. Spolu s pokračovaním je IL-2 Sturmovik považovaný za jeden z popredných letových simulátorov 2. svetovej vojny.

História 
Hra bola vytvorená spoločnosťou 1C: Maddox Games a publikovaná spoločnosťou 1C pre Rusko a spoločnosťou Ubisoft pre zvyšok sveta. Bola vydaná pre operačný systém Windows 18. novembra 2001.

Hrateľnosť 
V hre možno disponovať 31 lietadlami (ruské, nemecké, americké), ktoré môžu ovládať hráči a ďalšími 40 lietadlami, ktoré môže ovládať počítač. Hráč si môže vybrať jednu z dvoch strán: Spojencov (Sovietsky zväz, Austrália, Francúzsko, Holandsko, Nový Zéland, Poľsko, Spojené kráľovstvo a Spojené štáty), alebo štáty Osi (Nemecko, Taliansko, Japonsko, Fínsko, Maďarsko, Rumunsko a Slovensko). Môže ovládať stíhacie jednomiestne ale aj viacmiestne bombardovacie lietadlá.

Hru možno hrať v móde pre viacerých hráčov, ktorý podporuje hru až 100 hráčov cez internet alebo lokálnu sieť.

Zdroj 

Počítačové hry
Sergio Busquets

Sergio Busquets Burgos (* 16. júl 1988, Sabadell, Španielsko) je španielsky futbalista, ktorý v súčasnosti (január 2019) pôsobí v FC Barcelona a španielskej reprezentácii ako defenzívny záložník.

Osobné 
Sergiov otec Carles bol taktiež futbalistom. V 90. rokoch chytal za Barcelonu ako náhradný brankár.

Štatistiky 
Aktualizované: 13. mája 2012

Úspechy

Klubové 
 3x víťaz Primera División: 2008/09, 2009/10, 2010/11
 2x víťaz Copa del Rey: 2008/09, 2011/12; Runner-up: 2010/11
 3x víťaz Španielskeho superpohára: 2009, 2010, 2011
 2x víťaz Ligy majstrov: 2008/09, 2010/11
 2x víťaz Európskeho superpohára: 2009, 2011
 2x víťaz MS klubov: 2009, 2011

Reprezentačné 
 1x víťaz Majstrovstvá sveta: 2010
 1x víťaz Majstrovstvá Európy: 2012

Referencie

Externé odkazy 
 Profil na fcbarcelona.com 

Španielski futbalisti
Futbaloví stredopoliari
Hráči FC Barcelona
Majstri Európy vo futbale
Majstri sveta vo futbale
Fínske národné futsalové družstvo mužov

Fínske národné futsalové družstvo mužov je národné družstvo mužov, ktoré reprezentuje Fínsko v medzinárodných futsalových súťažiach a priateľských zápasoch. Funguje pod záštitou Suomen Palloliitto (SPL). Prvý medzinárodný zápas absolvovalo v roku 1998. Vo februári 2016 mu patrilo vo svetovom futsalovom rebríčku 48. miesto.

Vrcholné podujatia 
Na majstrovstvách sveta FIFA sa fínskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine, ktorú organizovalo práve Fínsko, na poslednom piatom mieste. Na ďalších 2 kvalifikáciách na MS vyhralo iba jeden zápas v skupine, skončilo v nich zhodne na 3. mieste a do následného play-off nepostúpilo. V kvalifikácii na MS 2012 muselo hrať už predkvalifikáciu, z ktorej nepostúpilo. V predkvalifikačnej skupine D skončilo až na 3. priečke za  a .

Rovnako sa fínske družstvo neprebojovalo ani na majstrovstvá Európy UEFA. Absolvovalo 9 kvalifikácii, prvú v roku 1999. Od roku 2007, odkedy sa hrá aj predkvalifikačné kolo, muselo Fínsko zakaždým absolvovať aj predkvalifikáciu. Z nej zakaždým postúpilo do kvalifikačného kola, ale do následného play-off sa mu už nepodarilo prebojovať. V kvalifikácii na ME 2014 bolo už priamo nasadené v hlavnom kvalifikačnom kole, kde skončilo na nepostupovom 3. mieste.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Fínske národné futbalové mužstvo
 Fínske národné futsalové družstvo žien

Externé odkazy 
 Oficiálna stránka Suomen Palloliitto 
 Futsal vo Fínsku 
 Zápasy družstva na futsalplanet.com 
 Fínske družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Francúzske národné futsalové družstvo mužov

Francúzske národné futsalové družstvo mužov je národné družstvo mužov, ktoré reprezentuje Francúzsko v medzinárodných futsalových súťažiach a priateľských zápasoch. Funguje pod záštitou Fédération Française de Football (FFF). Prvý medzinárodný zápas absolvovalo v roku 1997. V marci 2018 mu patrilo vo svetovom futsalovom rebríčku 19. miesto.

Vrcholné podujatia 
Na majstrovstvách sveta FIFA sa francúzskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v kvalifikačnej skupine po 5 prehrách na poslednom šiestom mieste. V ďalšej kvalifikácii na MS rovnako prehralo všetky zápasy a skončilo v skupine na poslednom 4. mieste a do následného play-off nepostúpilo. Kvalifikáciu na MS 2008 neabsolvovalo, keďže Francúzska futbalová federácia stiahla družstvo pred začiatkom konania turnaja a výsledky družstva tak boli kontumované. V kvalifikácii na MS 2012 muselo hrať už predkvalifikáciu, z ktorej postúpilo do kvalifikačnej skupiny 4. V nej vyhralo iba posledný zápas s , skončilo na 3. mieste v skupine a nepostúpilo do play-off.

Na majstrovstvá Európy UEFA sa francúzskemu družstvo podarilo postúpiť raz. Predtým absolvovalo 9 neúspešných kvalifikácii, prvú v roku 1999. Jediné 2 zápasy vyhralo v kvalifikáciách na ME v rokoch 2005 a 2007, v ostatných skončilo vždy posledné vo svojej skupine. V kvalifikácii na ME 2012 muselo absolvovať aj predkvalifikáciu, ktorú s prehľadom vyhralo a postúpilo do kvalifikačnej skupiny v Azerbajdžane. V nej však prehralo všetky 3 zápasy a skončilo posledné. V kvalifikácii v roku 2014 opäť začínalo už v predkvalifikačnom kole, ktoré hostilo práve Francúzsko. Dosiahlo na ňom svoje najvyššie víťazstvo v histórii, keď  zdolalo výsledkom . Tentoraz však skupinu nevyhralo, skončilo až na nepostupovom druhom mieste. Historický postup sa mu podaril v roku 2018, keď sa kvalifikovalo cez baráž s  na finálový turnaj konaný v Slovinsku. V základnej skupine dokázalo remizovať so , ale po prehre s  do štvrťfinále nepostúpilo.

V roku 2010 sa družstvo zúčastnilo prvého ročníka medzinárodného turnaja o Stredozemný pohár. Zo skupiny postúpilo až do semifinále, v ktorom nestačilo na  a v boji o bronz ani na , a skončilo na 4. mieste.

Výsledky 
Kvalifikácia na Majstrovstvá sveta FIFA

1 Francúzsko stiahlo svoje družstvo pred začiatkom turnaja a jeho výsledky boli kontumované výsledkom 

Majstrovstvá Európy UEFA

Kvalifikácia na Majstrovstvá Európy UEFA

Stredozemný pohár
 2010: 4. miesto

Referencie

Pozri aj 
 Francúzske národné futbalové mužstvo

Externé odkazy 
 Oficiálna stránka Fédération Française de Football 
 Futsal vo Francúzsku

Zdroje 
 Zápasy družstva na futsalplanet.com 
 Francúzske družstvo na MS 2018 na stránke Európskej futbalovej únie 

Národné futsalové družstvá
Futsal
Národné
Swansea City

Swansea City je profesionálny futbalový klub sídliaci v meste Swansea vo Walese. Klub bol založený v roku 1912 pod názvom Swansea Town, neskôr v roku 1969 bol premenovaný na Swansea City. Prvýkrát začal profesionálne hrať ligu v roku 1921 keď sa zúčastnil 3. anglickej divízie. Momentálne (august 2013) hráva najvyššiu anglickú ligu Premier League spolu s ďalším tímom z Walesu , ktorým je Cardiff City.

Domáce zápasy hrá na štadióne Liberty Stadium, ktorý má kapacitu 20 750 miest. Na štadióne sa často hrávajú aj medzinárodné futbalové zápasy, nakoľko tu hrá domáce stretnutia Waleská futbalová reprezentácia. Najväčším úspechom klubu je 6. miesto v Premier League z roku 1981.

Úspechy 
 Football League One (1)
 Víťaz : 2008

 Football League One (South) (2)
 Víťaz : 1925, 1949

 Pohár FA (0)
 Finalista : 1926, 1964

 Football League Trophy (2)
 Víťaz : 1994, 2006

 Waleský pohár (10)
 Víťaz : 1913, 1932, 1950, 1961, 1966, 1981, 1982, 1983, 1989, 1991
 Finalista : 1915, 1926, 1938, 1940, 1949, 1956, 1957, 1969

 FAW Cup (2)
 Víťaz : 2005, 2006
 Finalista : 2001, 2002

Swansea City v európskych súťažiach

Káder mužstva
Súčasná zostava

Tréneri klubu

Externé odkazy 
 Oficiálna stránka klubu

Zdroje 
 
 
 
Waleské futbalové kluby
Futbalové kluby založené v 1912
Šport vo Swansea
Majstrovstvá sveta v ľadovom hokeji hráčov do 20 rokov 2014

Majstrovstvá sveta v ľadovom hokeji hráčov do 20 rokov 2014 boli 38. juniorské MS v hokeji. Konali sa od 26. decembra 2013 do 5. januára 2014 vo švédskom meste Malmö.

Dejiská

Základné skupiny

Skupina A 

|}

Skupina B 

|}

O záchranu 
Hralo sa na 2 víťazné duely.  zostupuje do I. A divízie MS 2015. V Top divízii MS 2015 ho nahradí víťaz I. A divízie MS 2014, .

Play-off

Štvrťfinále

Semifinále

Zápas o 3. miesto

Finále

Konečné poradie

Nižšie divízie

I. A divízia
Turnaj I. A divízie MS 2014 sa hral v Sanoku v Poľsku od 15. do 21. decembra 2013.

|}

I. B divízia
Turnaj I. B divízie MS 2014 sa hral v Dumfries v Spojenom kráľovstve od 9. do 15. decembra 2013.

|}

II. A divízia
Turnaj II. A divízie MS 2014 sa hral v Miškovci v Maďarsku od 15. do 21. decembra 2013.

|}

II. B divízia
Turnaj II. B divízie MS 2014 sa hral v Jace v Španielsku od 11. do 17. januára 2014.

|}

III. divízia
Turnaj III. divízie MS 2014 sa hral v Izmire v Turecku od 12. do 18. januára 2014.

|}

Referencie 

Ľadový hokej v 2013
Ľadový hokej v 2014
Ľadový hokej
Majstrovstvá sveta juniorov v ľadovom hokeji
Šport v Malmö
2013 vo Švédsku
2014 vo Švédsku
Andorrské národné futsalové družstvo mužov

Andorrské národné futsalové družstvo mužov je národné družstvo mužov, ktoré reprezentuje Andorru v medzinárodných futsalových súťažiach a priateľských zápasoch. Funguje pod záštitou Federació Andorrana de Futbol (FAF). Prvý medzinárodný zápas absolvovalo v roku 1998. Vo februári 2017 mu patrilo vo svetovom futsalovom rebríčku 88. miesto.

Vrcholné podujatia 
Na majstrovstvách sveta FIFA sa andorrskému družstvu nepodarilo kvalifikovať ani raz. Vo svojej prvej kvalifikácii na MS 2000 vyhralo iba zápas s  a skončilo v kvalifikačnej skupine na predposlednom piatom mieste. V ďalších 4 kvalifikáciách nezvíťazilo ani v jednom stretnutí a skončilo zakaždým posledné vo svojej skupine. V kvalifikácii na MS 2012 muselo hrať už predkvalifikačné kolo, v ktorom taktiež skončilo po 3 troch prehrách na poslednom mieste svojej skupiny.

Rovnako sa andorrské družstvo neprebojovalo ani na majstrovstvá Európy UEFA. Absolvovalo 9 kvalifikácii, prvú v roku 1999. Najbližšie k postupu malo v roku 2001, keď v kvalifikačnej skupine B, ktorá sa hrala vo Fínsku, skončilo druhé za postupujúcou . V ďalších kvalifikáciách nevyhralo viac ako jeden zápas. V kvalifikácii na ME 2012 muselo absolvovať aj predkvalifikačné kolo, v ktorom prehralo rozhodujúci zápas s , v skupine skončilo druhé a nepostúpilo ani do hlavnej kvalifikácie. V kvalifikácii na ME 2014 skončilo ešte o stupienok horšie, keď v predkvalifikačnej skupine, ktorú organizovala práve Andorra, sa umiestnilo až na 3. mieste.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Andorrské národné futbalové mužstvo

Externé odkazy 
 Oficiálna stránka Federació Andorrana de Futbol (po katalánsky)/
 Zápasy družstva na futsalplanet.com 
 Andorrské družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Príleský kaštieľ

Príleský kaštieľ bola historická stavba nachádzajúca sa do roku 1945 v Prílese, miestnej časti Trenčianskej Teplej.

Dejiny 
Bol vybudovaný v prvej polovici 19. storočia. Bývala tu hlavne rodina Príleská, ktorá Príles vlastnila od 14. do 17. storočia. Obývali ho aj rodiny Hudcovočovská, Mariašovická a pod. V druhej polovici 19. storočia sa sem prisťahoval barón Filip Skrbenský, ktorý Príles využíval ako letné sídlo. Zomrel v roku 1914; týmto rokom sa uzatvára kapitola vlastnenia kaštieľa šľachtickými rodinami. 

Po prvej svetovej vojne vlastnila kaštieľ obec Trenčianska Teplá, od roku 1924 Československá obec legionárska, ktorá tu zriadila zotavovňu. Zotavovňa bola funkčná po celé medzivojnové obdobie. Pred vojnou bol nábytok a zariadenie kaštieľa rozobraté obyvateľmi Prílesa. Cez druhú svetovú vojnu bol v kaštieli ústav pre ľudí s psychickými chorobami. Na konci vojny obsadili kaštieľ tzv. Vlasovci, ktorých ostreľovali rumunské a sovietske vojská. Následkami ostreľovania bol celý park okolo kaštieľa zničený.

Po druhej svetovej vojne začal patriť súkromníkom, ktorí kaštieľ zbúrali, pretože sa tu nelegálne nasťahovalo 10 rodín. Nelegálni obyvatelia začali kaštieľ rozoberať, čo spôsobilo porušenie statiky budovy. Majiteľ bol nútený kaštieľ zbúrať a jeho pozostatky je možno pozorovať aj dnes.

Panstvo 
Panstvo netvoril iba kaštieľ, jeho súčasťou boli aj chlievy, skleníky, dom záhradníka, fara a hospodárske budovy. Dodnes sa tu nachádzajú pivnice nazývané ľadovne . Niektoré z týchto budov sa zachovali dodnes a slúžia ako domy miestnym obyvateľom.

Súčasnosť 
V súčasnosti je pozemok, na ktorom kaštieľ stál, rozdelený medzi viacerých majiteľov.

Galéria

Poznámky

Referencie

Pozri aj 
 Príleskovci
 Príles
 Príleská línia

Externé odkazy 
 Článok o Prílese, kde sa spomína aj kaštieľ
 Zoznam kaštieľov v Trenčianskej župe (maď.)
 Kaštieľ na slovenskehrady.sk

Kaštiele na Slovensku
Príles
Železničná zastávka Banská Bystrica mesto

Železničná zastávka Banská Bystrica mesto, (hovorovo aj malá stanica) je železničná zastávka v Banskej Bystrici, v mestskej časti Uhlisko. Nachádza sa na úpätí vrchu Urpín. Zastávkou prechádza jednokoľajná trať Zvolen – Vrútky (170). Zastavujú tu osobné vlaky smerujúce do Zvolena  a rýchliky do Bratislavy, Ostravy-Svinova a Žiliny. 

Trať prechádzajúca zastávkou je elektrifikovaná sústavou 25 kV 50 Hz. Elektrifikácia prebehla od novembra 2004 do marca 2007.

História 
Trať medzi Zvolenom a Banskou Bystricou bola dokončená v roku 1873. Samotná zastávka vznikla v roku 1891 pod názvom Banská Bystrica Svätý Ján. V roku 1892 k nej bola pristavaná čakáreň. Pôvodne sa nachádzala na druhej strane trate, bližšie k rieke Hron, no neskôr bola presunutá na dnešné miesto.

Kaplnka sv. Jána Nepomuckého 
Zastávka dostala svoj pôvodný názov podľa kaplnky svätého Jána Nepomuckého ktorá sa nachádzala oproti nej. Tá bola postavená v roku 1766 v neskorobarokovom slohu. Stala sa vyhľadávaným pútnickým miestom. V 50. rokoch 20. storočia došlo k posunutiu koryta Hronu. Tým pádom musela byť posunutá aj železničná trať a zastávka, a po presunutí budovy zastávky sa kaplnka značne poškodila, pretože sa zosunula 1,7 metra pod úroveň okolitého terénu a postupne začala chátrať. V roku 1989 bola vyhlásená za národnú kultúrnu pamiatku. Koncom roka 2017 bola opravená strecha, no vnútro a fasáda kaplnky je naďalej v dezolátnom stave, avšak prebieha zbierka na jej kompletnú rekonštrukciu.

Spojenie

Vlaky 
Zdroj:

MHD 
Najbližša zastávka banskobystrickej MHD Národná sa nachádza asi 100 metrov od stanice. Zastavujú tu trolejbusové linky 1, 2, 4, 6 a 8 a autobusové linky 21, 22, 26, 34, 41 a 97.

Referencie

Pozri aj 
 Železničná stanica Banská Bystrica

Banská Bystrica-mesto
Doprava v Banskej Bystrici
Stavby v Banskej Bystrici
Uhlisko (Banská Bystrica)
Javier Mascherano

Javier Alejandro Mascherano (* 8. jún 1984, San Lorenzo, Argentína) je argentínsky futbalový záložník a kapitán argentínskej reprezentácie (január 2013). Môže tiež hrať ako stredný obranca. Okrem argentínskeho má aj talianske štátne občianstvo.

Kariéra 
Mascherano začal svoju kariéru v CA River Plate. Prvý seniorský titul získal v sezóne 2003/04, keď jeho klub vyhral Primera División. Získal aj zlatú olympijskú medailu s Argentínou na LOH 2004 v Aténach a striebornú medailu na Copa América 2004. V roku 2005 prestúpil do brazílskeho Corinthians, s ktorým hneď prvú sezónu vyhral brazílsku Sériu A.

Mascherano sa presunul do Európy prestupom do anglického tímu West Ham United FC. Každopádne neobvyklé zmluvné podmienky s Media Sports Investments zmarili jeho krátky pobyt v klube a na začiatku roku 2007 šiel do Liverpoolu na hosťovanie.

Vo svojej prvej sezóne vybojoval druhé miesto v Lige majstrov a znovu skončil na druhom mieste na Copa América s Argentínou. Vo februári roku 2008 sa stal oficiálne hráčom Liverpoolu za 18,6 miliónov libier. Vyhral svoju druhú zlatú olympijskú medailu s Argentínou v Pekingu na LOH 2008, čo sa mu podarilo ako prvému futbalistovi od roku 1928. Tréner Diego Maradona ho označil za kľúčového hráča národného tímu, dal mu kapitánsku pásku a uviedol, že „jeho tím je iba Jonás Gutiérrez, Javier Mascherano, Lionel Messi a osem ďalších“.

Jeho dve najčastejšie prezývky sú Masche a El Jefecito (Malý šéf). Bývalí argentínski futbalisti Jorge Valdano a Jorge Solari označili Mascherana za možno najlepšieho stredného záložníka na svete.

Štatistiky 
Aktualizované: 13. máj 2012

Referencie

Iné projekty

Externé odkazy 
 Profil na fcbarcelona.com 
 Oficiálne stránky

Narodenia v 1984
Argentínski futbalisti
Futbaloví stredopoliari
Hráči River Plate
Hráči Corinthians
Hráči FA Premier League
Hráči West Ham United FC
Hráči Liverpool FC
Hráči FC Barcelona
Hráči Majstrovstiev sveta vo futbale 2006
Hráči Majstrovstiev sveta vo futbale 2010
Futbaloví strední obrancovia
Anglické národné futsalové družstvo mužov

Anglické národné futsalové družstvo mužov je národné družstvo mužov, ktoré reprezentuje Anglicko v medzinárodných futsalovýchových súťažiach a priateľských zápasoch. Funguje pod záštitou The Football Association (FA). Prvé zápasy odohralo už v roku 1983, na turnaji v Ríme. Potom nastala 18-ročná medzinárodná prestávka anglického družstva, ktorá skončila až v roku 2003, keď sa družstvo zúčastnilo medzinárodného turnaja v Kuala Lumpur. Vo februári 2017 mu patrilo vo svetovom futsalovom rebríčku 66. miesto.

Vrcholné podujatia 
Na majstrovstvách sveta FIFA sa anglickému družstvu nepodarilo kvalifikovať ani raz. Vo svojej prvej kvalifikácii na MS 2008 prehralo všetky 3 zápasy v skupine a skončilo v nej na poslednom štvrtom mieste. V kvalifikácii na MS 2012 muselo hrať predkvalifikačné kolo, v ktorom zvíťazilo nad  aj , ale po prehre s  skončilo na nepostupovom druhom mieste a nedostalo sa do hlavnej kvalifikácie.

Rovnako sa anglické družstvo neprebojovalo ani na majstrovstvá Európy UEFA. Absolvovalo 4 kvalifikácie, prvú až v roku 2005. V prvých dvoch prehralo všetky zápasy a skončilo posledné vo svojich predkvalifikačných skupinách. V kvalifikácii na ME 2010 vyhralo svoj prvý zápas (nad Cyprom), skončilo na druhom mieste v skupine za  a neprebojovalo sa opäť do hlavnej kvalifikácie. V kvalifikácii na ME 2012 dopadlo podobne. Tiež vyhralo iba jeden zápas v predkvalifikačnej skupine a nepostúpilo do hlavnej kvalifikácie. V kvalifikácii na ME 2014 sa mu prvýkrát podarilo prebojovať do hlavnej fázy kvalifikácie, v ktorej ale potom prehralo všetky 3 zápasy.

Výsledky 
Kvalifikácia na majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Anglické národné futbalové mužstvo

Externé odkazy 
 Oficiálna stránka The Football Association 
 Zápasy družstva na futsalplanet.com 
 Anglický futsalový portál 
 Anglické družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Maltské národné futsalové družstvo mužov

Maltské národné futsalové družstvo mužov je národné družstvo mužov, ktoré reprezentuje Maltu v medzinárodných futsalových súťažiach a priateľských zápasoch. Funguje pod záštitou Malta Football Association (MFA). Svoje prvé zápasy odohralo až v kvalifikácii na ME 2007. Vo februári 2017 mu patrilo vo svetovom futsalovom rebríčku 113. miesto.

Vrcholné podujatia 
Na majstrovstvách sveta FIFA sa maltskému družstvu nepodarilo kvalifikovať ani raz. Vo svojej prvej kvalifikácii na MS 2008 prehralo vysoko všetky 3 zápasy v skupine a skončilo v nej na poslednom štvrtom mieste. V kvalifikácii na MS 2012 muselo hrať predkvalifikačné kolo, v ktorom rovnako prehralo všetky zápasy a skončilo na poslednom mieste svojej skupiny.

Rovnako sa družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú až v roku 2007. Turnaje prvých piatich predkvalifikačných skupín hostila zakaždým Malta, ale jej družstvo na nich nezískalo ani bod a zakaždým skončilo na poslednom mieste svojej skupiny.

V roku 2010 sa družstvo zúčastnilo prvého ročníka medzinárodného turnaja o Stredozemný pohár. Vo svojej skupine skončilo posledné a vyhralo až posledný zápas o konečné 15. miesto nad .

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Stredozemný pohár
 2010: 15. miesto

Referencie

Pozri aj 
 Maltské národné futbalové mužstvo

Externé odkazy 
 Oficiálna stránka Malta Football Association 
 Zápasy družstva na futsalplanet.com 
 Maltské družstvo v kvalifikácii na MS 2016 na oficiálnej stránke UEFA 
 Maltský futsalový portál 

Národné futsalové družstvá
Futsal
Národné
Nórske národné futsalové družstvo mužov

Nórske národné futsalové družstvo mužov je národné družstvo mužov, ktoré reprezentuje Nórsko v medzinárodných futsalových súťažiach a priateľských zápasoch. Funguje pod záštitou Norges Fotballforbund (NFF). Prvý medzinárodný zápas absolvovalo až v roku 2010. V jeho krátkej histórii sa mu podaril úspech v podobe postupu do play-off o Majstrovstvá sveta FIFA 2012. Vo februári 2017 mu patrilo vo svetovom futsalovom rebríčku 73. miesto.

Vrcholné podujatia 
Na majstrovstvách sveta FIFA sa nórskemu družstvu nepodarilo kvalifikovať. Vo svojej prvej kvalifikácii na MS 2012 muselo hrať predkvalifikačné kolo, z ktorého postúpilo z druhého miesta do hlavnej kvalifikácie. V nej rovnako skončilo na 2. mieste, keď najprv vyhralo nad  a potom remizovalo s favorizovaným , čo znamenalo postup do play-off. Žreb mu prisúdil družstvo , s ktorým najprv doma prehralo jasne  a potom vonku .

Rovnako sa nórske družstvo neprebojovalo ani na majstrovstvá Európy UEFA. Pri svojej prvej účasti v kvalifikácii na ME 2012 muselo hrať najprv predkvalifikačné kolo. Postúpilo z neho z 1. miesta do hlavnej kvalifikácie, v ktorej však prehralo všetky 3 zápasy a skončilo v skupine posledné. Rovnako tak dopadlo aj v kvalifikácii na ME 2014.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Nórske národné futbalové mužstvo

Externé odkazy 
 Oficiálna stránka Norges Fotballforbund 
 Zápasy družstva na futsalplanet.com 
 Nórske družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Írske národné futsalové družstvo mužov

Írske národné futsalové družstvo mužov je národné družstvo mužov, ktoré reprezentuje Írsko v medzinárodných futsalových súťažiach a priateľských zápasoch. Funguje pod záštitou Football Association of Ireland (FAI). Prvé zápasy odohralo už v roku 1983, na turnaji v Ríme. Potom nastala 18-ročná medzinárodná prestávka írskeho družstva, ktorá skončila až v roku 2001, keď družstvo odohralo priateľské zápasy so . Vo februári 2016 mu patrilo vo svetovom futsalovom rebríčku 116. miesto.

Vrcholné podujatia 
Kvalifikácie na majstrovstvá sveta FIFA sa írske družstvo nezúčastnilo ani raz. 

Družstvo sa nikdy neprebojovalo na Majstrovstvá Európy UEFA. Absolvovalo 2 kvalifikácie, prvú až v roku 2010. Hneď v prvej, kde muselo absolvovať predkvalifikačné kolo, dosiahlo prvé víťazstvo, nad . Skončilo ale na poslednom mieste skupiny a nepostúpilo do hlavnej kvalifikácie. V predkvalifikácii na ME 2012 dopadlo podobne. Tentoraz však nevyhralo ani jedno stretnutie; dosiahlo iba jeden gól, proti , a skončilo posledné vo svojej skupine.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Írske národné futbalové mužstvo

Externé odkazy 
 Oficiálna stránka Football Association of Ireland 
 Futsal v írsku 
 Zápasy družstva na futsalplanet.com 
 Írske družstvo v kvalifikácii na MS 2012 na oficiálnej stránke UEFA 

Národné futsalové družstvá
Futsal
Národné
Švajčiarske národné futsalové družstvo mužov

Švajčiarske národné futsalové družstvo mužov je národné družstvo mužov, ktoré reprezentuje Švajčiarsko v medzinárodných futsalových súťažiach a priateľských zápasoch. Funguje pod záštitou Schweizerische Fussballverband (ASF-SFV). Prvý medzinárodný zápas absolvovalo až v roku 2009. Vo februári 2017 mu patrilo v medzinárodnom futsalovom rebríčku 86. miesto.

Vrcholné podujatia 
Na majstrovstvá sveta FIFA sa švajčiarskemu družstvu nepodarilo kvalifikovať. Vo svojej prvej kvalifikácii na MS 2012 muselo hrať predkvalifikačné kolo, v ktorej prehralo vysoko všetky svoje zápasy a nepostúpilo do hlavnej kvalifikácie. 

Rovnako sa švajčiarske družstvo neprebojovalo ani na majstrovstvá Európy UEFA. Pri svojej prvej účasti v kvalifikácii na ME 2012 muselo hrať najprv predkvalifikačné kolo. V ňom síce vyhralo zápas nad domácim , ostatné dva zápasy však prehralo, skončilo v skupine posledné a nepostúpilo do hlavnej kvalifikácie. Vo svojej druhej kvalifikácii, keď práve Švajčiarsko organizovalo jednu z predkvalifikačných skupín, dopadlo podobne. Skončilo tretie v skupine, keď dokázalo zdolať iba jedno družstvo. Zvíťazilo nad ním , čo bola najvyššia švajčiarska výhra v jeho krátkej histórii. V nasledujúcej kvalifikácii sa dostalo najďalej, keď sa vďaka druhému miestu v predkvalifikácii prebojovalo do hlavnej kvalifikácie.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Švajčiarske národné futbalové mužstvo

Externé odkazy 
 Oficiálna stránka Schweizerische Fussballverband //
 Futsal vo Švajčiarsku 
 Zápasy družstva na futsalplanet.com 
 Švajčiarske družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Vitória F.C.

Vitória Futebol Clube, tiež známy ako Vitória de Setúbal, je portugalský futbalový klub sídliaci v meste Setúbal. Klub bol založený 20. novembra 1910 a momentálne (január 2013) hrá najvyššiu portugalskú súťaž Primeira Liga.

Domáce zápasy hráva na štadióne Estádio do Bonfim, ktorý má kapacitu 21 530 miest. Stretnutia tu hrajú od roku 1962. Najväčšími úspechmi klubu je 3-násobné víťazstvo v portugalskom pohári a 1x víťazstvo v Portugalskom ligovom pohári.

Úspechy 
 Portugalský pohár:
 1964–65, 1966–67, 2004–05

 Portuguese League Cup:
 2007–08

Vitória de Setúbal v európskych súťažiach

Káder mužstva 
Súčasná zostava:

Externé zdroje 
  oficiálna stránka klubu

Externé odkazy 
 
 
 

Portugalské futbalové kluby
Futbalové kluby založené v 1910
Jozef Pročko

Jozef Pročko (* 13. marec 1965, Halič, okres Lučenec) je slovenský komik, zabávač, herec, moderátor, režisér a súčasný poslanec NR SR.

Životopis 
Na základnej škole v Haliči (1972 - 1979) vynikal v športe, ale aj v herectve. V rokoch 1980 - 1984 absolvoval gymnázium v Lučenci, počas ktorého pôsobil v atletickom klube Lučenec. Po skončení gymnázia nastúpil na FTVŠ v Bratislave (1984 - 1989), kde už počas štúdia absolvoval vystúpenia na divadelnej súťaži Improliga, ktorú 6-krát vyhral. 

Po skončení vysokej školy a ročnom absolvovaní základnej vojenskej služby v Tachove, ho prijali na VŠMU odbor herectvo (1991-1994). Po jej ukončení nastúpil do Trnavského divadla. 

V roku 1994 začal účinkovať v televízii VTV, potom STV, TV Markíza, TV JOJ. Od 1996 je na voľnej nohe. Účinkoval aj na Novej scéne a od roku 1998 najmä v divadle WEST. Je päťnásobný držiteľ ocenenia TOM a štvornásobný držiteľ ocenenia OTO.

Od roku 2002 je riaditeľom neziskovej organizácie Jožo Pročko Deťom n.o., ktorá pripravuje a organizuje podujatia charitatívneho charakteru po celom Slovensku.

V roku 2003 vybudoval v Haliči kultúrno-spoločenské centrum Zbrojnica s reštauráciou, pizzériou, divadielkom a ubytovaním. Tento komplex poskytuje služby pre akúkoľvek spoločenskú akciu. V rodnej dedine Halič vybudoval historické múzeum a je neúnavným propagátorom národných kultúrnych pamiatok v Haliči.

Momentálne je poslancom NR SR.

Iné projekty 

Slovenskí humoristi
Slovenskí divadelní herci
Slovenskí televízni moderátori
Slovenskí televízni herci
Slovenskí televízni režiséri
Osobnosti z Haliče (okres Lučenec)
Absolventi Fakulty telesnej výchovy a športu Univerzity Komenského v Bratislave
Poslanci NR SR (2020 – 2024)
Filip Skrbenský

Barón Filip Skrbenský z Hříště (nem. Philipp Freiherr Skrbensky von Hriste) (* 1838 - † 27. február 1914) bol šlachtic, cisársko-kráľovský komorník, člen rádu maltézskych rytierov a nadporučík u dragúnov.

Rodina 

otec: Filip Skrbenský 1789-1867 
matka: Františka Erdody 1812-1894 

Rodina Skrbenská pochádza z Moravy. Svoje meno prijala podľa obce Skrbeň s hradom Hřište, ktorý vlastnili. Pred povýšením do šľachtického stavu používala jednoduchý erb so strieborným štítom, v ktorom bol čierny pruh, heraldický kôl. Po povýšením do šľachtického stavu boli do erbu pridané zrkadlá so pštrosími perami.

Životopis 
Väčšinu života strávil vo Viedni. Ako svoje letné sídlo používal kaštieľ v Prílese. Barón bol veľmi veľkorysý človek, napr. v roku 1884 daroval Trenčianskej Teplej hasičskú striekačku, aby mohli miestni ľudia založiť dobrovoľný hasičský zbor. V rokoch 1894-1895 pôsobil ako richtár v Prílese.

Zomrel 27. februára 1914 ako 76-ročný. V Prílese ho 6. marca pochovával nitriansky župan, hodnostári župy a zástupcovia niektorých rodín. Pochovaný bol so svojimi obľúbenými súčasťami odevu - dragúnskou šabľou, šišákom a maltézskym rádom. Nechýbali ani kľúče symbolizujúce jeho pôsobenie vo funkcii kráľovského komorníka.

Referencie 

Uhorskí šľachtici
Narodenia v 1838
Úmrtia v 1914
Príles
Lotyšské národné futsalové družstvo mužov

Lotyšské národné futsalové družstvo mužov je národné družstvo mužov, ktoré reprezentuje Lotyšsko v medzinárodných futsalových súťažiach a priateľských zápasoch. Funguje pod záštitou Latvijas Futbola Federācija (LFF). Prvý medzinárodný zápas absolvovalo v roku 1992. Vo februári 2016 mu patrilo vo svetovom futsalovom rebríčku 55. miesto.

Vrcholné podujatia 
Na majstrovstvá sveta FIFA sa lotyšskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné piate, keď prehralo všetky zápasy. O 4 roky neskôr organizovalo 10. kvalifikačnú skupinu práve Lotyšsko a družstvo v nej dokázalo remizovať s favorizovaným . Skončilo na 2. mieste za  a nepostúpilo do play-off. V kvalifikácii na MS 2012 muselo hrať už predkvalifikáciu, z ktorej postúpilo do hlavnej kvalifikácie. V nej dokázalo remizovať s  a domácim , ale v skupine skončilo tretie a do play-off nepostúpilo.

Rovnako sa lotyšské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú v roku 1999. V prvých 4 kvalifikáciách nedokázalo uhrať viac ako 1 remízu a skončilo zakaždým posledné v skupine.
Od roku 2007 muselo Lotyšsko absolvovať aj predkvalifikáciu. V roku 2007 z nej nepostúpilo do hlavnej fázy kvalifikácie, ale v ostatných dvoch už s prehľadom áno. Okrem víťazného zápasu s  v roku 2010 ostatné duely v hlavnej kvalifikácii prehralo. V kvalifikácii na ME 2014 organizovalo jednu z hlavných skupín kvalifikácie, ale prehralo v nej všetky zápasy.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Lotyšské národné futbalové mužstvo

Externé odkazy 
 Oficiálna stránka Latvijas Futbola federācija 
 Futsal v Lotyšsku 
 Zápasy družstva na futsalplanet.com 
 Lotyšské družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Gruzínske národné futsalové družstvo mužov

Gruzínske národné futsalové družstvo mužov je národné družstvo mužov, ktoré reprezentuje Gruzínsko v medzinárodných futsalových súťažiach a priateľských zápasoch. Funguje pod záštitou Sakartvelos Pekhburtis Pederatsis (SPP). Prvý medzinárodný zápas odohralo v roku 1995. Vo februári 2016 mu patrilo vo svetovom futsalovom rebríčku 52. miesto.

Vrcholné podujatia 
Na majstrovstvá sveta FIFA sa gruzínskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine štvrté, hoci bodovalo v dvoch zápasoch. O 4 roky neskôr vyhralo iba 1 zápas, a opäť skončilo na predposlednom mieste v skupine. V kvalifikácii na MS 2012 muselo hrať už predkvalifikáciu, v ktorej skončilo druhé za  len o horší koeficient pri rovnosti bodov v skupine a nepostúpilo do hlavnej kvalifikácie.

Rovnako sa gruzínske družstvo neprebojovalo ani na majstrovstvá Európy UEFA. Absolvovalo všetkých 8 kvalifikácií. V tej prvej, na ME 1996, zvíťazilo jedine nad favorizovanou . O 2 roky neskôr malo najväčšiu šancu postúpiť, keď zvíťazilo v skupine nad  i  a skončilo v nej na 2. priečke za postupujúcim domácim . V ďalších troch kvalifikáciách nedokazálo ani raz zvíťaziť a končilo vždy na poslednom mieste svojej skupiny. Od roku 2007 muselo Gruzínsko zakaždým absolvovať aj predkvalifikáciu. V roku 2010 sa mu podarilo z nej postúpiť do hlavnej fázy kvalifikácie, ale vyhralo v nej iba zápas nad  a skončilo v skupine tretie. V kvalifikácii na ME 2012 sa mu postup do druhého kvalifikačného kola nepodaril, v rozhodujúcom zápase proti  prehralo tesne . V poslednej kvalifikácii na ME 2014 sa mu však postup opäť podaril; v hlavnej kvalifikácii dokázalo zdolať  a skončilo na nepostupovom 3. mieste.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Gruzínske národné futbalové mužstvo

Externé odkazy 
 Oficiálna stránka Sakartvelos Pekhburtis Pederatsis (po gruzínsky) 
 Zápasy družstva na futsalplanet.com 
 Gruzínske družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Válide sultán

Válide sultán alebo (iným prepisom) wálide sultán (turecká výslovnosť [válide sulṭán] alebo [valde sulṭán]) je turecký výraz, ktorý znamená približne "kráľovná matka" a používal sa ako titul matky vládnuceho sultána (ale len počas obdobia jeho vlády).

Vznik titulu je viac-menej neznámy a prestúpený mýtmi, ale údajne ho založil sultán Murad III. v 16. storočí.

Válide sultán mala zvláštne postavenie. Mala vlastný súbor komnát, vlastný personál, úctu celého dvora aj sultána a značnú osobnú slobodu. Palácová etiketa požadovala špeciálne správanie k nej, iné než k háremu či iným hodnostárom dvora. Mala zvláštnu ceremóniu, ktorá sa konala popri ceremónii spojenej s dosadením jej syna na trón, a ak zomrela počas synovej vlády, vystrojili jej kráľovský pohreb.

Zdroje 
 WĀLIDE SULTĀN. In: DONZEL, E. van, ed. The Encyclopaedia of Islam XI WZ. New ed. Leiden: Brill, 2002. ISBN 90-04-12756-9. s. 130131.
 

Osmanská ríša
Izraelské národné futsalové družstvo mužov

Izraelské národné futsalové družstvo mužov je národné družstvo mužov, ktoré reprezentuje Izrael v medzinárodných futsalových súťažiach a priateľských zápasoch. Funguje pod záštitou národnej futbalovej asociácie Ha-hitachdut le-kaduregel be-Jisrael. Prvý medzinárodný zápas odohralo v roku 1998. Vo februári 2017 mu patrilo vo svetovom futsalovom rebríčku 80. miesto.

Vrcholné podujatia 
Na majstrovstvá sveta FIFA sa izraelskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine štvrté, keď dokázalo zvíťaziť iba nad tímom . V ďalších 2 kvalifikáciách skončilo vždy druhé za postupujúcimi družstvami. V kvalifikácii na MS 2012 síce bodovalo v 2 zápasoch (remizovalo aj s favorizovaným ), ale stačilo mu to iba na nepostupové tretie miesto v skupine. 

Rovnako sa izraelské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú na ME 1999. Ani v jednej však nebodovalo viac ako v jednom zápase a končilo striedavo na poslednom, resp. predposlednom mieste v kvalifikačných skupinách. Od roku 2010 musel Izrael začínať už v predkvalifikácii, z ktorej zatiaľ nikdy nepostúpil. V predkvalifikácii na ME 2012 zvíťazil iba nad najslabším družstvom skupiny. V poslednej predkvalifikácii na ME 2014 bodovalo v 2 stretnutiach, ale opäť nepostúpilo do hlavnej kvalifikácie, keď skončilo druhé za nováčikom kvalifikácie.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Izraelské národné futbalové mužstvo

Externé odkazy 
 Oficiálna stránka Ha-hitachdut le-kaduregel be-Jisrael / 
 Zápasy družstva na futsalplanet.com 
 Izraelské družstvo v kvalifikácii na MS 2016 na oficiálnej stránke UEFA 

Národné futsalové družstvá
Futsal
Národné
Litovské národné futsalové družstvo mužov

Litovské národné futsalové družstvo mužov je národné družstvo mužov, ktoré reprezentuje Litvu v medzinárodných futsalových súťažiach a priateľských zápasoch. Funguje pod záštitou Lietuvos futbolo federacija (LFF). Prvý medzinárodný zápas odohralo v roku 1999. V októbri 2021 mu patrilo vo svetovom futsalovom rebríčku 82. miesto.

Vrcholné podujatia 
Na majstrovstvá sveta FIFA sa litovskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné šieste, keď prehralo všetky stretnutia. V ďalších 2 kvalifikáciách skončilo vždy druhé za postupujúcimi družstvami, v kvalifikácii na MS 2008 dokonca bodovalo vo všetkých troch zápasoch. V kvalifikácii na MS 2012 naopak prehralo všetky 3 stretnutia, skončilo posledné v skupine a nepostúpilo do play-off. Prvýkrát sa MS zúčastnilo v roku 2021, keď právo organizovať turnaj MS získala práve Litva. V skupine prehralo všetky 3 zápasy a zo skupiny ďalej nepostúpilo.

Rovnako sa litovské družstvo neprebojovalo ani na majstrovstvá Európy UEFA. Absolvovalo 9 kvalifikácií, prvú na ME 2001. Ani v jednej však nebodovalo viac ako v jednom zápase. V prvých dvoch nebodovalo vôbec, rovnako ako v kvalifikačnej skupine na ME 2010, ktorú organizovala Litva. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny, a do hlavnej kvalifikácie nepostúpilo. V kvalifikácii na ME 2014 predkvalifikačnú skupinu organizovala Litva, litovské družstvo skončilo až za  a opäť nepostúpilo do hlavnej kvalifikácie.

Výsledky 
Majstrovstvá sveta FIFA

Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Litovské národné futbalové mužstvo

Externé odkazy 
 Oficiálna stránka Lietuvos futbolo federacija  
 Zápasy družstva na futsalplanet.com 
 Litovské družstvé na MS 2021 na stránke Medzinárodnej futbalovej federácie 
 Litovské družstvo v kvalifikácii na MS 2016 na oficiálnej stránke UEFA 
 Litovský futsalový portál 

Národné futsalové družstvá
Futsal
Národné
Krhová

Krhová je obec v Česku v okrese Vsetín v Zlínskom kraji. Obec má rozlohu  a podľa sčítania obyvateľstva v roku 2001 tu žilo 1787 obyvateľov. Leží 2 km na severovýchod od Valašského Meziříčia, ktorého časťou bola od roku 1953 do 31. decembra 2012.

Pozri aj 
 Zoznam obcí v Česku

Iné projekty

Externé odkazy 
 Oficiálna stránka obce

Obce okresu Vsetín
Pavol Príleský

Pavol Príleský - Prileszky de Prilesz (maď. Prileszky Pál) (* 1656 – † 1743) bol feudálny zemepán, advokát a právny poradca Likavského a Oravského panstva, správca majetkov kniežaťa Esterházyho, oravských Turzovcov a Ilešháziovcov. Bol jedným z najvýznamnejších právnikov 1. polovice 18. storočia, vypracoval návrh na reorganizáciu justície.

Rodina 
 otec: Ján III. Prileszky de Prilesz 
 sestra: Kristína Prileszky de Prilesz (manžel: Farkaš Nozdrovický)
 sestra: Judita Prileszky de Prilesz (manžel: Ján Beznák)
 brat: Mikuláš III. Prileszky de Prilesz (nitriansky kanonik)
 manželka: Katarína Gosztonyi
 syn: Alexej Prileszky de Prilesz (právnik)
 dcéry: Kristína Prileszky de Prilesz, Juliana Prileszky de Prilesz, Terézia Prileszky de Prilesz, Jana Prileszky de Prilesz, Alžbeta Prileszky de Prilesz, Katarína Prileszky de Prilesz a Magdaléna Prileszky de Prilesz

Život 

Pochádzal zo zemanskej rodiny z Príleských. Jeho otec Ján III. Príleský (nar. 1661) bol dlhé roky slúžnym Trenčianskej župy. Pavol sa oženil s Katarínou Gosztonyi, mali spolu jedného syna a sedem dcér. Študoval na domácich univerzitách, ale aj v Nemecku. Zastával funkcie advokáta, právneho poradcu Likavského a Oravského panstva, správcu majetkov kniežaťa Esterházyho a majetkov oravských Turzovcov.

Chránil protestantov proti rekatolizácii, obhajoval práva malých miest proti zemepánom. Bol splnomocnencom na ružomberskej synode v roku 1707, dôverný priateľ Mateja Bela a príslušník jeho pietistického kruhu. V roku 1721 viedol delegáciu protestantov k panovníkovi Jozefovi I. Bol aj hospodárskym poradcom vodcu stavovského povstania Františka II. Rákociho, po jeho porážke si prísahou vernosti Habsburgovcom zachránil postavenie i majetok.

Zomrel v roku 1743 v Bratislave.

Rodokmeň

Referencie

Externé odkazy 
Časť článku na stránke www.trencianskatepla.sk

Narodenia v 1656
Pavol
Príslušníci zemianskeho stavu
Slovenskí šľachtici
Uhorskí šľachtici
Moldavské národné futsalové družstvo mužov

Moldavské národné futsalové družstvo mužov je národné družstvo mužov, ktoré reprezentuje Moldavsko v medzinárodných futsalových súťažiach a priateľských zápasoch. Funguje pod záštitou Federaţia Moldovenească de Fotbal (FMF). Prvý medzinárodný zápas absolvovalo v roku 1995. Vo februári 2016 mu patrilo vo svetovom futsalovom rebríčku 64. miesto.

Vrcholné podujatia 
Na majstrovstvá sveta FIFA sa moldavskému družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné, keď prehralo všetky stretnutia. O 4 roky neskôr vyhralo svoj prvý zápas, nad domácim , ale opäť nepostúpilo do play-off. V kvalifikácii na MS 2012 muselo začať kvalifikáciu už v predkvalifikačnom kole. Po výhre v skupine postúpilo do hlavnej kvalifikácie, v ktorej získalo iba 1 bod a skončilo v skupine posledné.

Rovnako sa moldavské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú už v roku 1995 na ME 1996. Vysoko v nej prehralo všetky zápasy a skončilo v skupine posledné. Ďalších 2 kvalifikácií sa nezúčastnilo. Najväčšiu šancu na postup malo v kvalifikácii na ME 2005. Vyhralo v nej 2 stretnutia, no nestačilo na favorizované  a skončilo za ním v skupine druhé. V ďalších 2 kvalifikáciách získalo iba 1 bod a skončilo vždy na poslednom mieste. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny a nováčikom futsalových kvalifikácií, a do hlavnej kvalifikácie nepostúpilo. V kvalifikácii na ME 2014 skončilo v predkvalifikačnej skupine druhé za  a opäť nepostúpilo do hlavnej kvalifikácie.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Moldavské národné futbalové mužstvo

Externé odkazy 
 Oficiálna stránka Federaţia Moldovenească de Fotbal  
 Zápasy družstva na futsalplanet.com 
 Moldavské družstvo v kvalifikácii na MS 2012 na oficiálnej stránke UEFA 

Národné futsalové družstvá
Futsal
Národné
Mucuhito

Mucuhito alebo posmrtným menom Meidži (* 3. november 1852, Kjóto, Japonsko – † 30. júl 1912, Tokio, Japonsko) bol japonský cisár. Jeho manželkou bola cisárovná Šóken. Vytvoril moderné Japonsko. Po jeho smrti sa jeho nástupcom stal Taišó.

Iné projekty 

Japonskí cisári
Rytieri Podväzkového radu
Nositelia Rádu zlatého rúna
Osobnosti z Kjóta
Pohronská župa

Pohronská župa bola jednou zo šiestich žúp Slovenskej republiky, ktoré vznikli na základe zákona č. 190/1939 Sl. z. z 25. júla 1939 o verejnej správe vnútornej.

Charakteristika 
Rozprestierala sa prevažne na juhu stredného Slovenska, malá časť jej územia na juhozápade okolo Pukanca sa zaraďuje pod západné Slovensko, najvýchodnejšia časť okolo Dobšinej zase pod východné Slovensko. Z historického hľadiska zahŕňala územie bývalej Zvolenskej, ďalej Tekovskej, Hontianskej, Novohradskej a Gemerskej župy bez odtrhnutých južných území týchto žúp, ktoré boli súčasťou horthyovského Maďarska.

Župa na západe susedila s Nitrianskou župou, na severe s Tatranskou župou a na juhu a prevažne aj na východe s horthyovským Maďarskom.

Pohronská župa mala sídlo v Banskej Bystrici a delila sa na 12 okresov, ktorých sídlom boli: Nová Baňa, Banská Štiavnica, Kremnica, Krupina, Modrý Kameň, Zvolen, Banská Bystrica, Brezno, Lovinobaňa, Hnúšťa, Revúca a Dobšiná.

Hlavnou osou župy bola na severe rieka Hron. Na juhu to boli údolia potokov a malých riek Sikenica, Krupinica, Tisovník, Krivánsky potok, Rimava, Muráň, Štítnik a Slaná, ktorých tok pokračoval ďalej do Maďarska.

Zánik 
Zánikom prvej Slovenskej republiky v roku 1945 zanikla aj Pohronská župa. Dnes jej územie patrí prevažne pod Banskobystrický kraj, najvýchodnejšia časť pod Košický kraj (okres Rožňava). Malá časť na juhozápade patrí pod Nitriansky kraj (okres Levice), na severozápade pod Žilinský kraj (okres Turčianske Teplice).

Administratívne členenie Slovenska
Kalapodi

Kalapodi je malá obec v regióne Fthiotis v Grécku. V antike sa tu nachádzala Apolónova a Artemidina svätyňa. 

Prvé zisťovacie archeologické výskumy uskutočnil už na prelome 19. a 20. stor. V. W. Yorke, a od 70-tych rokov tu prebiehajú systematické výskumy pod patronátom DAI. Najskôr ich viedol R. Felch, v súčasnosti W. D. Niemayer.
 
V staroveku prináležala pod Hyampolis a bola jeho vidieckou svätyňou, neskôr v archaickom období dostala status celoregionálnej svätyne. Slúžila ako regionálne politické centrum, ktoré komunity z okolitých oblastí využívali ako miesto symbolických stretnutí a rituálneho obetovania. Je jednou zo svätýň, kde sa zdá, že kultová aktivita nebola prerušená pri prechode od mykénskeho obdobia cez submykénske až do ranej doby železnej. Kultové aktivity začali na mieste v LH III B2/ LH III C a celá oblasť bola v tomto období husto osídlená, čo dokladá množstvo komorových hrobov v okolí.

Nová fáza svätyne nastala okolo roku 950 pred Kr. reorganizáciou svätyne a zväčšením temena (posvätného okolia chrámu). Vtedy začali aj prvé väčšie stavebné úpravy, keď bola navŕšená prvá terasa. Najstaršia kultová budova sa datuje do druhej polovice 9. stor. pred Kr. a je pod neskorším Chrámom A. Podarilo sa tu zachytiť niekoľko ohnísk a podlahu. Tu bolo aj pôvodné mykénske kultové miesto. Približne od roku 800 pred Kr. už mala svätyňa chrám, najskôr asi iba ľahšej konštrukcie z dreva, neskôr z nepálených tehál. O niečo južnejšie boli nájdené pozostatky pravdepodobne kultovej budovy z polovice 8. stor. pred Kr., ktorá bola identifikovaná ako svätyňa Artemis Elafébolos. (Elafébolos je epiteton jej mena "strieľajúca šípmi na jeleňa")  V prvej polovici 7. stor. boli oba chrámy nahradené novými stavbami.

Už v ranej dobe železnej slúžila svätyňa ako miesto stretnutí pre regionálne elity. Kultová aktivita sa v týchto raných štádiách sústreďovala na rituálne pitie a jedenie. Máme tu doklady obetovania, konzumácie jedla a širokú škálu obilnín. Vrstvy z protogeometrického obdobia taktiež obsahujú veľké množstvo nádob na uskladnenie surovín (pithoi).

Externé odkazy 
 DAI (nemecky)
 archív BSA a EfA (francúzsky)

Literatúra
 Felsch R. C. C. Kalapodi. Ergebnisse der Ausgrabungen im Heiligtum der Artemis und des Apollon von Hyampolis in der antiken Phokis I. Mainz.
 Mazarakis-Ainian, A. J. 1997. From Rulers´ Dwellings to Temples: Architecture, Religion and Society in Early Iron Age Greece (1 100 – 700 B. C.). Jonsered.
 Morgan, C. 1996. “From Palace to Polis? Religious Developments on the Greek Mainland During the Bronze Age/ Iron Age Transition.” In Religion and Power in the Ancient Greek World. Proceedings of the Uppsala Symphosium 1993. Uppsala, edited by P. Hellström a B. Alrtoth, 41–57. Uppsala.
 Morgan, C. 1997. “The Archaeology of Sanctuaries in Early Iron Age and Archaic Ethne.” In The Development of the Polis in Archaic Greece, edited by L. G. Mitchell a P. J. Rhodes, 168–98. Londýn.
 Morgan, C. 2003. Early Greek States Beyond the Polis. Londýn.
 Yorke, V. W. 1896. “Excavations at Abae and Hympolis in Phocis.” JHS 16: 293–312.

Starogrécke mestá
Archeologické lokality v Grécku
TV Jadran

TV Jadran je chorvátska komerčná televízia, ktorá vysiela, v celej Splitsko-dalmatínskej župe, a okrem toho aj v ďalších dvoch chorvátskych a troch hercegovinských župách. Televízia začala vysielať 5. januára 2004. Hlavné stredisko televízie je v Splite.

Externé odkazy 
 Oficiálna webstránka

Televízne stanice v Chorvátsku
Podniky založené v 2004